**HANKE ALUSDOKUMENDID**

|  |  |
| --- | --- |
| **Hankija** | Peipsiääre Vallavalitsus |
| **Hankelepingu ese** | Asjad |
| **Hanke nimetus** | Sorteerimisprügikastid Peipsiääre koolidesse |
| **Hankemenetluse liik** | Lihthankemenetlus |

Peipsiääre Vallavalitsus kutsub teid esitama pakkumust lihthankele „Sorteerimisprügikastid Peipsiääre koolidesse“ Hange viiakse läbi vastavalt kehtivatele õigusaktidele ja hankedokumentides (edaspidi HD) esitatud nõuetele.

1. **ÜLDANDMED**
   1. HANKIJA nimi ja andmed:

**Peipsiääre Vallavalitsus**, registrikood 77000192, aadress Tartu mnt 4, Alatskivi alevik, Peipsiääre vald, 60201 Tartu maakond; vald@peipsivald.ee; koduleht: www.peipsivald.ee

* 1. Hanke eest vastutav ametiisik ja tema kontaktandmed:

Peipsiääre Vallavalitsuse keskkonnaspetsialist, Gerda Ustimenko tel 5700 0004, e-post gerda.ustimenko@peipsivald.ee.

* 1. Lihthanke nimetus: „Sorteerimisprügikastid Peipsiääre koolidesse“
  2. Hankemenetluse liik: Lihthankemenetlus.

1. **ÜLDTEAVE**
   1. Hankija tagab piiramatu ja täieliku elektroonilise juurdepääsu hankedokumentidele Peipsiääre Vallavalitsuse kodulehel www.peipsivald.ee.
   2. Hankija jätab endale õiguse kõik pakkumused tagasi lükata põhjusel, et pakkumuste maksumus ületab tööde teostamiseks planeeritud eelarvelisi vahendeid.
   3. Hankija palub lugeda hanke alusdokumentides viidatud ostuallikale, protsessile, kaubamärgile, patendile, tüübile, päritolule või tootmisviisile selliselt, et see on täiendatud märkega „või sellega samaväärne“.
2. **HANKE ESE**

3.1 Hanke esemeks on prügi sorteerimist võimaldavate moodulite tarne vastavalt hankedokumendi lisadokumentidele, sh tehniline kirjeldus.

1. **HANKE OSAD**
   1. Hange on ühes osas.
2. **PAKKUMUSE KOOSTAMINE**
   1. Hankemenetluse keel on eesti keel.
   2. Hankemenetlusest kõrvaldamise aluste puudumise ja kvalifikatsiooni tõendamiseks, pakkumuse vastavaks tunnistamiseks esitatavad dokumendid esitatakse eesti keeles.
   3. Hankija lubab esitada ühispakkumusi.
   4. Ühispakkumuse esitamisel tuleb määrata ühispakkujate esindaja ja sellekohane volikiri (Vorm 1).
   5. Pakkumuse valuuta on euro.
   6. Hankedokumentide lahutamatuks osaks on hankedokument-pakkumuskutse, tehniline kirjeldus (Lisa 1) ja maksumuse tabel (Lisa 2), hankija poolt nõutud teave, mille kohta on info esitatud hanketeates.
3. **PAKKUMUSE TAGATIS**

6.1 Hankija ei nõua pakkujalt pakkumuse tagatist.

1. **HANKELEPINGU TÄITMISE TÄHTPÄEV** 
   1. Hankelepingu täitmise tähtaeg on 3 kuu jooksul pärast hankelepingu sõlmimist.
   2. Pakkuja kohustub allkirjastama hankelepingu 3 tööpäeva jooksul alates selle allkirjastamiseks esitamisest.
2. **PAKKUMUSE MAKSUMUSE STRUKTUUR**
   1. Pakkuja esitab pakkumuse maksumuse tabeli: Lisa 2 „Maksumuse tabel“. Pakkumuse maksumus peab sisaldama kõiki kulusid, mis on vajalikud hanke täitmiseks.
   2. Pakkumuse maksumused esitatakse täpsusega kaks kohta peale koma. Maksumused esitatakse ilma käibemaksuta.
3. **KÕIKIDE PAKKUMUSTE TAGASILÜKKAMINE**
   1. Hankija jätab enesele õiguse lükata tagasi kõik pakkumused, kui:
      1. kõikide vastavaks tunnistatud pakkumuste maksumused ületavad hankelepingu eeldatavat maksumust, või
      2. kõikide vastavaks tunnistatud pakkumuste maksumused on hankija reaalsetest võimalustest nii palju suuremad, et hankelepingu sõlmimine ei ole sellise maksumusega hankijale vastuvõetav, või
      3. hankemenetluse käigus muutuvad hankijast sõltumata hankemenetluse korraldamise eelduseks olnud/olevad asjaolud, mis muudavad hankemenetluse otstarbeka realiseerimise võimatuks, või
      4. hankelepingu sõlmimine on muutunud võimatuks või ebaotstarbekaks hankijast sõltumatutel asjaoludel.
   2. Kõikide pakkumuste tagasilükkamise kohta teeb hankija kirjaliku põhjendatud otsuse, mis edastatakse kõigile pakkujatele.
4. **PAKKUMUSTE HINDAMINE**

10.1 Hankija võrdleb ja hindab kõiki vastavaks tunnistatud pakkumusi hinnakriteeriumi alusel, valides edukaks pakkumuseks madalaima hinnaga pakkumuse.

1. **PÕHJENDAMATULT MADALA MAKSUMUSE TAGASILÜKKAMINE**
   1. Kui hankija leiab, et pakkumuse maksumus on hankelepingu eeldatava maksumusega ja/või konkureerivate pakkumustega võrreldes põhjendamatult madal, nõuab ta kirjalikus vormis pakkujalt asjakohast selgitust. Pakkuja on kohustatud esitama kirjaliku selgituse hankijale viie (5) päeva jooksul vastava nõude saamisest arvates.
   2. Hankija kontrollib esitatud selgitust ja hindab esitatud tõendeid, konsulteerides vajaduse korral pakkujaga. Kui hankija leiab endiselt, et pakkumuse maksumus on põhjendamatult madal või kui pakkuja ei esita hankijale nõutud selgitust, võib hankija pakkumuse põhjendatud kirjaliku otsusega tagasi lükata.

**Hankedokumendi lisad:**

Lisa 1: Tehniline kirjeldus

Lisa 2: Maksumuse tabel

Lisa 3: Hankelepingu projekt

Vorm 1: Volikiri

Vorm 2: Osalemise taotlus